# Herba

Una herba o planta herbàcia és qualsevol planta que té fulles, tiges i flors que desapareixen al final de la temporada de creixement fins a nivell del sòl. Les herbes no tenen tiges llenyoses persistents sobre la terra.

## Citacions

* El temps és una herba que cura tota les malalties.
    (en anglès) Time is an herb that cures all diseases.
       Poor Richard's Almanack. — Benjamin Franklin

## Dites populars

* A camí fressat, herba no hi naix.
* Aigua de març, herba als sembrats.
* Cada herba té la seva virtut.
* De les herbes molles se'n torquen el cul.
* Herba crua, dona nueta i dormir en terra dura, porten l'home a la sepultura.(Val.)
* Herba seca per al burro sols me'n queda un manollet, però demà anirè a Muro i li'n pendrè un costalet.
* L'herba seca, curta o llarga, pel juny deu estar segada.(Valls, Alt Camp)
* L'herba, si no es mulla, és or; si es mulla una vegada, és argent, i si se'n mulla dues, és fem.
* La mala herba sempre creix.
* Mala herba mai mor.
    (var.) Mala herba mai mor, i el bestiar no la menja.
    (var.) La mala herba sempre creix.(Ross.)
* Mala herba prest s'arrela.
* Marieta, Mariola, no et casis a Corbins, que et faran anar al defora a fer herba pels conills.
* Pasqua marçal, poca herba i poc gra.
* Per ferida i per beguda usa herba coneguda.
* Quan creix herba als sembrats, creix la llengua dels llogats.(Alt Empordà)
* Tòtil cantat, xai eixivernat, si té prou herba i no és granat.

## Frases fetes i locucions

* Créixer com la mala herba.
          Créixer o propagar-se molt.
* És més coneguda que la mala herba.
          Es diu d'una cosa molt coneguda.
* Ésser una mala herba.
          Ésser una mala persona.
* Fer feix de tota herba.
          Aprofitar-ho tot.
* Haver de menester les herbes de Sant Joan.
          Necessitar molt de temps per aconseguir alguna cosa.
* I altres herbes.
          I altres coses.
* ¿Quines herbes te fan coure els ulls?
          Es diu d'algú que es fica en allò que no és del seu interès.
* Segar a algú l'herba davall els peus.
          Fer mal algú, perjudicar-lo.

## Referències

* ↑ Franklin, 1914.
* 1 2 3 4 5 6 Gomis i Mestre, 2015.
* 1 2 3 4 5 6 7 8 9 10 11 12 13 14 Alcover; Moll, 2002.
* ↑ Sanchis Guarner, 1983, p. 110-111, Vol. 3. Sector meridional.
* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 10 octubre 2024].
* ↑ Amades i Gelats, 2001, p. 37.
* ↑ Pàmies, Víctor. «Refranyer temàtic». L'autor. [Consulta: 18 març 2017].
* ↑ Amades, 1989, p. 215.

## Bibliografia

* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.
* Alcover, Antoni M.; Moll, Francesc de B. «herba». A: Diccionari català-valencià-balear. Barcelona: IEC, 2002.
* Franklin, Benjamin. Poor Richard's Almanack. Waterloo, Iowa: The U.S.C. Publishing Co,, 1914.
* Gomis i Mestre, Cels. Botànica popular catalana : dites i tradicions populars referents a les plantes (en català). La Bisbal d'Empordà: Sidillà, 2015 (Talaia clàssics, núm. 2). ISBN 9788494256462.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.